Case ID: 1198471
Sentence 2: Bundan başqa, Təqsirləndirilən şəxs təkrar, etibardan sui-istifadə etmə və aldatma yolu ilə özgə əmlakını ələ keçirmək məqsədilə hərbi xidmətdən səhhətində olan problemlərlə əlaqədar tərxis olunmuş X6 xəstəliyi ilə əlaqədar ona əlillik dərəcəsinin təyin edilməsində köməklik göstərilməsinə dair 2019-cu ilin may ayında sonuncunun qohumu X7 dostu və özünün isə cinayətdən xəbərsiz olan tanışı Şahid3 vasitəsilə özünə müraciətetməsi ilə əlaqədar Ziya Heydərova özünün yüksək vəzifədə işləyən çoxsaylı tanışlarının olmasını və həmin tanışları vasitəsilə Habil Quliyev barəsində əlillik dərəcəsi təyin etdirmək imkanında olmasını yalandan vəd edib, Ziya Heydərovda özü barəsində formalaşdırdığı inam və etibardan sui-istifadə edib həmin məsələnin müsbət həlli üçün yaxın münasibətdə olduğu səlahiyyətli vəzifəli şəxsə xidməti vəzifəsinin (səlahiyyətinin) icrası ilə əlaqədar Habil Quliyevin xeyrinə edəcəyi bilə-bilə qanunsuz hərəkətə görə birbaşa yolla özü vasitəsilə maddi nemət olan 5.000 (beş min) manat məbləğində pul vəsaitinin rüşvət qismində verilməsinin zəruri olmasını Ziya Heydərova yalandan bildirib, sonuncunun razılığını almaqla onunla sövdələşərək, inandırıcı olması üçün pulun 1.500 (bir min beş yüz) manatının həmin vaxt, qalan 3.500 (üç min beş yüz) manatının isə məsələnin müsbət həll olunmasından sonra verilməli olmasını yalandan bildirib, həmin adla 2019-cu ilin may ayında Şahid3 vasitəsilə Bakı şəhəri ərazisində Ziya Heydərovdan 1.500 (bir min beş yüz) manat məbləğində pul vəsaitini alıb, şəxsi ehtiyaclarına sərf edərək, aldatma və etibardan sui-istifadə etmə yolu ilə sonuncuya məxsus 1.500 (bir min beş yüz) manat məbləğində pul vəsaitini ələ keçirib təkrar dələduzluq etmiş, təkrar, vəzifəli şəxsə xidməti səlahiyyətlərinini icrası ilə əlaqədar Habil Quliyevin xeyrinə edəcəyi bilə-bilə qanunsuz hərəkətə görə özü vasitəsilə birbaşa yolla maddi nemət olan pul vəsaitinin rüşvət qismində verilməsinə Ziya Heydərovu təhrik etmiş, sonuncu bir müddət sonra həmin məsələnin həll olunmamasını görüb qalan 3.500 (üç min beş yüz) manat pul vəsaitini verməkdən imtina etdiyinə görə, həmin məbləğdə pulu sonuncudan almağa nail olmayıb, bilavasitə cinayət törətməyə yönələn qəsdən edilən əməlini öz iradəsindən asılı olmayan səbəbdən tam həcmdə başa çatdıra bilməyərək aldatma və etibardan sui-istifadə etmə yolu ilə sonuncuya məxsus 5.000 (beş min) manat məbləğində pul vəsaitini təkrar dələduzluq yolu ilə ələ keçirməyə cəhd etmiş, bir müddət sonra 2019-cu ilin iyul ayında özü barəsində formalaşdırdığı inam və etibardan sui-istifadə edib Şahid3 vasitəsilə Ziya Heydərova həmin məsələni, yəni Habil Quliyevə əlillik dərəcəsinin təyin edilməsini artıq əlaqələri vasitəsilə müsbət həll edə biləcəyini yalandan vəd edib, bunun üçün yaxın münasibətdə olduğu səlahiyyətli vəzifəli şəxsə xidməti vəzifəsinin (səlahiyyətini) icrası ilə əlaqədar Habil Quliyevin xeyrinə edəcəyi bilə-bilə həmin qanunsuz hərəkətə görə birbaşa yolla özü vasitəsilə maddi nemət olan 650 manat pul vəsaitinin rüşvət qismində verilməsinin zəruri olmasını Ziya Heydərova yalandan bildirib, sonuncunun razılığını almaqla onunla sövdələşərək, həmin adla 2019-cu ilin iyul ayında şəxsən Bakı şəhəri, Binəqədi rayonu ərazisində 650 manat məbləğində pul vəsaitini Şahid3 vasitəsilə Ziya Heydərovdan alıb şəxsi ehtiyaclarına sərf edərək, aldatma və etibardan sui-istifadə etmə yolu ilə sonuncuya məxsus 650 (altı yüz əlli) manat məbləğində pul vəsaitini vahid niyyətlə ələ keçirib təkrar dələduzluq etmiş, təkrar, vəzifəli şəxsə xidməti səlahiyyətlərinin icrası ilə əlaqədar Habil Quliyevin xeyrinə edəcəyi bilə-bilə qanunsuz hərəkətə görə özü vasitəsilə birbaşa yolla maddi nemət olan pul vəsaitinin rüşvət qismində verilməsinə Ziya Heydərovu təhrik etmişdir.